b'\n_START_ARTICLE_\nEri Klas\n_START_PARAGRAPH_\nEri Klas (7. kes\xc3\xa4kuuta 1939 Tallinna \xe2\x80\x93 26. helmikuuta 2016) oli virolainen kapellimestari._NEWLINE_Eri Klasin \xc3\xa4iti oli pianisti ja opettaja Anna Klas. Klas opiskeli Tallinnan konservatoriossa Gustav Ernesaksin oppilaana sek\xc3\xa4 vuodet 1964\xe2\x80\x931967 Leningradin konservatoriossa Nikolai Rabinovit\xc5\xa1in johdolla.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nVuosina 1966\xe2\x80\x931968 Eri Klas oli naimisissa oopperalaulaja ja n\xc3\xa4yttelij\xc3\xa4 Nieves Lepan kanssa. Avioliitosta on tyt\xc3\xa4r Diana Klas (s. 1967), josta tuli n\xc3\xa4yttelij\xc3\xa4. Eri Klas oli 20 vuotta naimisissa n\xc3\xa4yttelij\xc3\xa4 ja tanssija \xc3\x9clle Ullan (s. 1934) kanssa. Eri Klas oli vuodesta 1992 naimisissa pianisti ja liikkeenharjoittaja Ariel Klasin kanssa, jolla on edellisest\xc3\xa4 avioliitosta tytt\xc3\xa4ret Angelika Klas-Fagerlund ja Marion Melnik. Molemmat ovat suomalaisia oopperalaulajia.'